text: Testimonies of Faith, Hope, and Love
text: #000001
text: Ginadumdum ko ang mga tini-on nga nagakanta ako sa kagab-ihon. Nagpamalandong ako kag amo ini ang ginapamangkot sa akon kaugalingon. Salmo 77:6
text: #000005
text: Suno sa nabasahan ko nga estoraya sang mga pispis nga “Canaries”, amo ini sila ang pinakamarimis nga maghuni sa mga kapispisan sa bug-os nga kalibutan. Ini sila nagikan sa kabukiran sang “Hanz”, sa bahin ini sang pungsod Aliman (Germany).
text: #000006
text: May isa ka negosyante halin sa New York sang America ang nagpangita medyos nga makahanas sang amo nga baridad sa America nga may subong man sang pispis nga halin sa Alimanya.
text: #000008
text: Gin-“record” niya ang huni sang pispis sa Alimanya kag gindala niya pauli sa America. Iya ini nga ginliwat-liwat patukar sa sirado nga kwarto sa mga hinuptanan niya nga “Canaries” sa sulod sang kwarto.
text: #000009
text: Madasig kita makatuon sang malabayan ta nga kahul-anan nga waay kita sang makita sa unhan nga makatublag sa aton.
text: #000011
text: Ginasaradohan sang espirito sang Dios ang masami nga ginalantaw naton nga makagalanyat nga kalibutan, agud nga magabana-ag sa aton pagtoo ang bilidhon nga kabobot-on sang Dios, kon mabati-an naton ang makatoloyom nga harana nga ginapasakaylihan sang langitnon nga bugay.
text: #000012
text: Kon ang kabuhi ta nakamangan sang makatol nga iras sang pagtilaw kag pagkadalitan, nga ang panumduman ta nakatugalbong kita sa sara-it sang kadodolman, madali kita makatuki sa nagabana-ag nga bugay sang Dios kag makabati sang iya maka-ulumpaw nga butkon sang pagdapulay.
text: #000013
text: Peru, kon ang kabuhi ta nagalambitin sa naga-inang nga karuwahi sang kahamungayaan, nga abi naton anay amo na ang nagabusawak nga laragway sang kamanggaran, nga daw nasapong ta ang kata-asta-asan.
text: #000014
text: Peru, igo ta mamarasmasan, ginasagnoy na kita sang mabaho nga imbornal sang katagodili-an. Pasalamat lang kita nga ginludop kita sang Dios sa amo nga lamawan kag mahigugma-on nga gintukaran sang ambahanon sa paglipay.
text: #000015
text: Ang mga ginpakamaayo sang Dios nga nakalabay sa madolom kag mamingaw nga pagkahimtang, nagbalay sang isa ka maka-ilima nga lalantunon sang pagdayaw.
text: #000017
text: Kita mismo nga nakaguwa sa masi-ot nga kagulangan sang pagkabuhi, ang nangin tiklado sang organo nga ginalatayan sang mahigugma-on nga tudlo sang aton Ginuo.
text: #000018
text: Siling pa sang isa ka matahum nga pololongon -“kon ang Dios magpogtak sang luha sa imo mata, ini bangud diri siya nagasugod sa pag-inat sang kuerdas nga magatukar sang amo nga ambahonon sa imo tagipusoon.
text: #000020
text: Ginuo, kabay pa makatu-on kami sa pag-pakamahal sang mga ginalabayan nga tunok sa dalanon, kay diri nagatubod ang maka-olompaw nga dugos sang pagkabalaka mo sa amon.
text: #000021
text: Diri man gina-amat mo bagay ang kabuhi namon nga sa pagpindot mo, kasubong kami sang mga pispis nga “Canary” nga gikan sa dolom, nagabagrong pa ang haleluya nga ambahanon sang pagdayaw. Sa ngalan ni Ginuong Jesus, Amen.
text: #000022
text: Join our newsletter to receive inspirational articles about faith, hope, and love. It is free. No spam. Only love and His glory. 😊
text: #000029